2000D0258 — DA — 03.09.2008 — 002.002

Dette dokument er et dokumentationsredskab, og institutionerne påtager sig intet ansvar herfor

►B RÅDETS BESLUTNING af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (2000/258/EF) (EFT L 079, 30.3.2000, p.40)

Ændret ved:





Berigtiget ved:









▼B

RÅDETS BESLUTNING

af 20. marts 2000

om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning

(2000/258/EF)







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF ( 1 ), særlig artikel 10, stk. 6, under henvisning til forslag fra Kommissionen, og ud fra følgende betragtninger: (1) Ved direktiv 92/65/EØF indførtes der en alternativ ordning til karantæne i forbindelse med indførelse af en række kødædende husdyr til visse rabiesfri medlemsstater, og den forudsætter, at det ved en antistoftitrering kontrolleres, om vaccinationen af disse dyr er effektiv. (2) For at garantere, at de laboratorier, der foretager disse analyser, bliver effektiv kontrolleret, bør de godkendes af Fællesskabet. (3) Godkendelsen af laboratorierne bør koordineres af et EF-referencelaboratorium. (4) Laboratoriet for Agence française de Sécurité sanitaire des aliments i Nancy opfylder betingelserne for at blive udpeget til EF-referencelaboratorium for spørgsmål på dette område. (5) Der bør ydes EF-støtte til dette referencelaboratorium i henhold til artikel 28 i Rådets beslutning 90/424/EØF af 26. juni 1990 om visse udgifter på veterinærområdet ( 2 ). (6) De nødvendige foranstaltninger til gennemførelse af denne retsakt bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen ( 3 ) — ud fra følgende betragtninger: VEDTAGET FØLGENDE BESLUTNING:







Artikel 1

Laboratoriet for Agence française de Sécurité sanitaire des aliments (AFSSA Nancy), jf. bilag I, udpeges til at opstille de nødvendige kriterier for standardisering af serologiske test til kontrol af rabiesvacciners virkning.

Artikel 2

Det i artikel 1 nævnte laboratoriums opgaver er beskrevet i bilag II.

▼M2

Artikel 3

1. På grundlag af en positiv evaluering af et laboratorium, der ønskes godkendt i en medlemsstat, som dokumenteret af AFSSA, Nancy, kan den kompetente myndighed i medlemsstaten godkende det ansøgende laboratorium til at foretage serologiske test til kontrol af rabiesvacciners virkning.

Medlemsstaterne udarbejder og ajourfører en liste over de laboratorier, som de har godkendt, og gør listen tilgængelig for de øvrige medlemsstater og for offentligheden.

2. På grundlag af en positiv evaluering af et laboratorium, der ønskes godkendt i et tredjeland, som dokumenteret af AFSSA, Nancy, og efter en ansøgning om godkendelse fra den kompetente myndighed i det tredjeland, hvor det ansøgende laboratorium er beliggende, skal det pågældende laboratorium godkendes efter proceduren i artikel 5, stk. 2, til at foretage serologiske test til kontrol af rabbiesvacciners virkning.

3. De nødvendige bestemmelser for en ensartet gennemførelse af denne artikel kan fastsættes efter fremgangsmåden i artikel 5, stk. 2.

▼B

Artikel 4

Bilagene til denne beslutning ændres efter proceduren i artikel 5, stk. 2.

Artikel 5

1. Kommissionen bistås af Det Stående Veterinærudvalg nedsat ved artikel 1 i beslutning 68/361/EØF ( 4 ), i det følgende benævnt udvalget.

2. Når der henvises til dette stykke, anvendes artikel 5 og 7 i afgørelse 1999/468/EF.

Fristen i artikel 5, stk. 6, i afgørelse 1999/468/EF fastsættes til tre måneder.

3. Udvalget vedtager selv sin forretningsorden.

▼ —————

▼B

Artikel 6

Denne beslutning er rettet til medlemsstaterne.

▼M2









BILAG I

AFSSA, Nancy

Laboratoire d’études sur la rage et la pathologie des animaux sauvages

Technopôle Agricole et Vétérinaire

BP 40 009

54220 Malzéville Cedex

France









BILAG II

Det institut, der er ansvarligt for at opstille de nødvendige kriterier for standardisering af serologiske test til kontrol af rabiesvacciners virkning, skal:

— koordinere udviklingen, forbedringen og standardiseringen af metoder til serumtitrering på kødædende dyr, der er vaccineret mod rabies

— evaluere de laboratorier i medlemsstaterne, som har indsendt en ansøgning om at foretage de serumtitreringer, der er nævnt i første led; hvis resultatet af denne evaluering er positiv, skal det sendes til det ansøgende laboratorium og til de kompetente myndigheder i den pågældende medlemsstat med henblik på godkendelse

— evaluere de laboratorier i tredjelande, som har indsendt en ansøgning om at foretage de serumtitreringer, der er nævnt i første led; hvis resultatet af denne evaluering er positiv, skal det sendes til det ansøgende laboratorium og til Kommissionen med henblik på godkendelse

— give alle relevante oplysninger om analysemetoder og sammenlignende undersøgelser til disse laboratorier og afholde uddannelses- og efteruddannelseskurser for deres personale

— tilrettelægge ringanalyser (godkendelsesprøvninger)

— yde Kommissionen og de berørte kompetente myndigheder videnskabelig og teknisk bistand i de spørgsmål, der er omhandlet i dette bilag, især ved uenighed om resultaterne af serumtitreringer.